Roja şemeyî (vizêr) xeylî cayanê dinya de hemverê tecrîdî de çalakîyî ameyî viraştene.
Bajarê Hannoverî yê Almanya de kurdîstanijî û dostanê ci bi  rayîrraşîyayîşêk tecrîd şermezar kerd. Bado zî mîtîngêk ame viraştene. Nameyê DKTMyî ra Ciwan Çewlîgî û Kampanyaya Femînîste ra zî Ella B. qisey kerd.
Bajarê Melbourne yê Awustralya de zî bi heman waştişî çalakîyêk ameye organîzekerdene. Qiseykerdişan de polîtîkaya tecrîdî û nêzdîbîyayîşê welatanê Ewropa ame şermezarkerdene.
Paytextê Yunanîstan Atîna de zî tecrîdê Îmralî bi çalakîyêk ame şermezarkerdene.
